วิกฤติภัยแล้งลุกลามหลายพื้นที่ รพ.บ้านโฮ่ง ขาดน้ำ ประสานขุดบ่อบาดาลด่วน
ภัยแล้งในหลายจังหวัดยังวิกฤติ อุตุฯ อุบลฯ เผยอากาศร้อนถึง 40 องศาฯ เตือนเกษตรกรดูแลสัตว์เลี้ยงเครียด ส่วนลำพูนแล้งหนักข้อเข้าไปอีก รพ.บ้านโฮ่ง ขาดน้ำ ประสานขอขุดบ่อบาดาลด่วน ล่าสุดชาวบ้านเดือดร้อน 6 อำเภอ 8 ตำบล 19 หมู่บ้าน ในขณะที่ชาวนาอ่างทองหันมาถักตะกร้าด้วยเชือกออกขายหารายได้สู้ภัยแล้ง,อากาศร้อนถึง 40 องศาฯ อุตุฯ อุบลฯ เตือนเกษตรกรดูแลสัตว์เลี้ยงเครียด,เมื่อวันที่ 16 มี.ค. 59 ว่าที่ร้อยตรีธนะสิทธิ์ เอี่ยมอนันชัย ผู้อำนวยการภาคตะวันออกเฉียงเหนือตอนล่าง อุบลราชธานี เผยว่า สภาพอากาศในขณะนี้เกิดความกดอากาศต่ำ เนื่องจากความร้อนปกคลุมประเทศไทยตอนบน โดยมีลมตะวันออกเฉียงใต้พัดนำความชื้นจากทะเลจีนใต้และอ่าวไทย เข้าปกคลุมภาคตะวันออกเฉียงเหนือตอนล่าง ลักษณะเช่นนี้ จะทำให้บริเวณภาคตะวันออกเฉียงเหนือตอนล่างมีอากาศร้อนโดยทั่วไป กับมีอากาศร้อนจัดในบางพื้นที่ ซึ่งจังหวัดอุบลราชธานี เมื่อวานนี้ (15 มี.ค. 59) อุณหภูมิสูงสุดวัดได้ 37.8 องศาเซลเซียส คาดว่าใน 2-3 วันนี้อุณหภูมิมีโอกาสสูงถึง 40 องศาเซลเซียส และอาจเกิดฝนฟ้าคะนองได้บางพื้นที่ในช่วงบ่ายถึงค่ำ ประมาณ 10% ของพื้นที่ โดยเฉพาะ อำเภอเดชอุดม บุณฑริก น้ำยืน และนาจะหลวย แต่ยังไม่ถึงขั้นเกิดพายุฤดูร้อนในช่วงนี้ อย่างไรก็ตาม ขอให้ประชาชนติดตามข่าวพยากรณ์อากาศอย่างใกล้ชิดด้วย,สำหรับเกษตรกร เนื่องจากระยะนี้อากาศร้อนจัด อุณหภูมิสูงขึ้นอย่างต่อเนื่อง โดยเฉพาะในช่วงเวลากลางวัน ผู้เลี้ยงสัตว์ควรดูแลโรงเรือนให้มีอากาศถ่ายเทได้สะดวก และจัดหาน้ำดื่มให้กับสัตว์เลี้ยงอย่างเพียงพอ เพื่อป้องกันสัตว์เครียด อ่อนแอ และเจ็บป่วย นอกจากนี้ควรฉีดวัคซีนป้องกันโรคที่จะเกิดในฤดูร้อนให้กับสัตว์ด้วย และหมั่นสังเกตหากพบสัตว์ป่วย ควรรีบแยกออกจากกลุ่มและทำการรักษา เพื่อป้องกันเชื้อโรคแพร่ไปยังตัวอื่น,ส่วน จ.ลำพูน ผู้สื่อข่าวรายงานว่า สถานการณ์ภัยแล้งยังคงรุนแรงถึงขั้นต้องแจกน้ำทั้งน้ำอุปโภคและบริโภค โดยส่วนใหญ่อยู่ อ.ลี้ จ.ลำพูน เจ้าหน้าที่จากแขวงการทางจังหวัดลำพูน นำรถน้ำแจกจ่ายให้กับทางโรงเรียนบ้านปาง ต.ศรีวิชัย อ.ลี้ จ.ลำพูน โดยใส่ไว้บนแท็งก์ของโรงเรียน คาดว่าจะต้องนำน้ำไปส่งให้อีก เพื่อให้เพียงพอต่อความต้องการ ขณะที่ภัยแล้งทั่วไปยังคงต้องเร่งช่วยเหลือกันแทบทุกพื้นที่ทุกอำเภอของจังหวัดลำพูน โดยเฉพาะ อ.ลี้ กับ อ.แม่ทา จะประสบปัญหามากกว่าอำเภออื่นๆ,นายนิรันดร์ ด่านไพบูลย์ นายกองค์การบริหารส่วนจังหวัดลำพูน เปิดเผยว่า ต้องยอมรับกันแล้วว่าน้ำในแหล่งน้ำธรรมชาติของจังหวัดลำพูนนั้น แห้งเหือดแทบไม่เหลือ ทุกวันนี้ในพื้นที่ อ.เมืองลำพูน ต้องได้รับน้ำจากชลประทานเชียงใหม่ ส่งมายังแม่น้ำปิงอาทิตย์ละครั้ง เพื่อนำไปใช้สำหรับอุปโภคบริโภค ตอนนี้เร่งช่วยเหลือชาวบ้านทุกวัน แต่ต้องรอคิวกันยาวหน่อย เพราะร้องขอมาแทบทุกพื้นที่ และจะเร่งดำเนินการแก้ไขความเดือดร้อนให้ครบถ้วน,ทางด้าน นายประพันธ์ สนิทมัจโร หัวหน้าสำนักงานป้องกันและบรรเทาสาธารณภัยจังหวัดลำพูน เปิดเผยว่า ภัยแล้งรุนแรงเพิ่มขึ้นตอนนี้ต้องเร่งแจกจ่ายน้ำในพื้นที่ 6 อำเภอ 8 ตำบล 19 หมู่บ้าน ประกอบด้วย อ.เมืองลำพูน อ.ป่าซาง อ.บ้านโฮ่ง อ.ทุ่งหัวช้าง อ.บ้านธิ และ อ.ลี้ น้ำที่นำไปแจกจ่าย รวมทั้งสิ้น 4 แสนกว่าลิตร พบว่าอำเภอที่มีปัญหาหนักที่สุด คือ อ.บ้านธิ จ.ลำพูน ขณะที่โรงพยาบาลก็เริ่มได้รับผลกระทบน้ำประปาไม่เพียงพอ ขณะนี้มีเพียง 1 โรงพยาบาลคือ โรงพยาบาลบ้านโฮ่ง ได้ร้องขอให้มีการเจาะบ่อบาดาลแล้ว ซึ่งจะต้องเร่งดำเนินการเร่งด่วน ตอนนี้แก้ปัญหาให้ทางเทศบาลนำน้ำไปเสริมให้ก่อน,ชาวนาอ่างทองถักตะกร้าด้วยเชือกออกขายหารายได้สู้ภัยแล้ง,หลังประสบปัญหาภัยแล้งขาดน้ำทำนา ชาวนาในตำบลตรีณรงค์ อำเภอไชโย จังหวัดอ่างทอง จึงรวมตัวกันตั้งกลุ่มกว่า 20 คน ถักตะกร้าด้วยเชือกไนล่อนด้วยการขึ้นโครงตะกร้าจากลวด แล้วนำเชือกไนล่อนมาถักตามโครงลวดเป็นลวดลายต่างๆ สีสันสวยงาม นำออกไปขายให้กับประชาชนทั่วไปที่สนใจได้ซื้อไปใช้ใส่สิ่งของต่างๆ โดยจะมีผู้สอนที่ผ่านการอบรมมาจากการศึกษานอกโรงเรียน (กศน.) นำความรู้ด้านการถักตะกร้าจากเชือกไนล่อนที่ได้เรียนมา มาถ่ายทอดความรู้วิธีการถักตะกร้าลวดลายต่างๆ ให้คนในกลุ่มได้พัฒนาตะกร้าถักให้มีความสวยงาม และมีความทันสมัยยิ่งขึ้น สามารถสร้างรายได้เสริมช่วยครอบครัวในภาวะวิกฤตการณ์ภัยแล้งไม่มีน้ำทำนา.
ภัยแล้งในหลายจังหวัดยังวิกฤติ อุตุฯ อุบลฯ เผยอากาศร้อนถึง 40 องศาฯ เตือนเกษตรกรดูแลสัตว์เลี้ยงเครียด ส่วนลำพูนแล้งหนักข้อเข้าไปอีก รพ.บ้านโฮ่ง ขาดน้ำ ประสานขอขุดบ่อบาดาลด่วน ขณะที่ชาวนาอ่างทองหันมาถักตะกร้าด้วยเชือกขายสู้แล้ง
ภัยแล้ง,แห้งแล้ง,น้ำแล้ง,แก้ภัยแล้ง,ทั่วประเทศ,ข่าวภัยแล้ง,ภัยแล้ง 59,พื้นที่ภัยแล้ง,วิกฤติภัยแล้ง,สถานการณ์ภัยแล้ง,แล้งสูงขึ้น,ข่าว,ข่าวทั่วไทย,ข่าวภูมิภาค,ภาคเหนือ,ภาคอีสาน,กทม.,ไทยรัฐออนไลน์